CELEX: 52011PC0258
Language: fi
Date: 2011-05-06
Title: Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/022 DK/LM Glasfiber, Tanska)

|
			
		
		
		52011PC0258
		
			EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/022 DK/LM Glasfiber, Tanska) Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/022 DK/LM Glasfiber, Tanska) /* KOM/2011/0258 lopull. */
			
				
		
		
			
			   	PERUSTELUT
Talousarviota koskevasta kurinalaisuudesta ja
moitteettomasta varainhoidosta 17. toukokuuta 2006 tehdyn Euroopan parlamentin,
neuvoston ja komission välisen toimielinten sopimuksen[1] 28 kohdan mukaisesti Euroopan
globalisaatiorahastosta (EGR) voidaan ottaa joustovälineen avulla käyttöön
vuosittain enintään 500 miljoonaa euroa ylittämällä rahoituskehyksen
asianomaisten otsakkeiden enimmäismäärät.
Rahastosta myönnettävään rahoitustukeen
sovellettavista säännöistä säädetään Euroopan globalisaatiorahaston
perustamisesta 20. joulukuuta 2006 annetussa Euroopan parlamentin ja neuvoston
asetuksessa (EY) N:o 1927/2006[2].
Tanska toimitti 7. heinäkuuta 2010 hakemuksen
EGF/2010/022 DK/LM Glasfiber EGR:n rahoitustuen saamiseksi sen jälkeen, kun LM
Glasfiber oli vähentänyt työpaikkoja Tanskassa.
Tutkittuaan hakemuksen perusteellisesti
komissio on tullut asetuksen (EY) N:o 1927/2006 10 artiklan mukaisesti
siihen tulokseen, että asetuksessa säädetyt edellytykset rahoitustuen
saamiseksi täyttyvät.
HAKEMUKSEN TIIVISTELMÄ JA ANALYYSI
 Keskeiset tiedot: ||   
 EGR-viitenumero || EGF/2010/022 
 Jäsenvaltio || Tanska 
 2 artikla || (a) 
 Ensisijainen yritys || LM Glasfiber 
 Toimittajat ja jatkojalostajat || 0 
 Viiteajanjakso || 1.1.2010 – 30.4.2010 
 Yksilöllisten palvelujen tarjoamisen aloittamispäivä || 1.8.2010 
 Hakemuksen päivämäärä || 7.7.2010 
 Työntekijävähennykset viiteajanjaksolla || 651 
 Työntekijävähennykset ennen viiteajanjaksoa ja sen jälkeen || 999 
 Tukikelpoiset työntekijävähennykset yhteensä || 1 650 
 Tuen kohteena olevat vähennetyt työntekijät || 825 
 Yksilöllisten palvelujen kustannukset euroina || 9 191 946 
 EGR:n täytäntöönpanokustannukset[3] euroina   || 419 463 
 EGR:n täytäntöönpanokustannukset prosentteina || 4,36 
 Kokonaisbudjetti euroina || 9 611 409 
 EGR:n tuki euroina (65 %) || 6 247 415 
1.                      
Hakemus esitettiin komissiolle 7. heinäkuuta 2010,
ja sitä täydennettiin lisätiedoin 3. helmikuuta 2011 asti.
2.                      
Hakemus täyttää asetuksen (EY) N:o 1927/2006 2
artiklan a alakohdassa esitetyt EGR:n rahoitustuen myöntämisen edellytykset, ja
se tehtiin saman asetuksen 5 artiklassa säädetyssä kymmenen viikon
määräajassa.
Yhteys työntekijävähennysten ja
globalisaatiosta johtuvien maailmankaupan huomattavien rakenteellisten
muutosten tai maailmanlaajuisen rahoitus- ja talouskriisin välillä
3.                      
Osoittaakseen yhteyden työntekijävähennysten ja
globalisaatiosta johtuvien maailmankaupan huomattavien rakenteellisten
muutosten välillä Tanska toteaa, että maailmankaupan rakenteelliset muutokset
ovat vaikuttaneet vakavasti tuuliturbiineja valmistavaan teollisuuteen EU:ssa
(kyseinen toimiala sisältyy NACE Rev. 2:n kaksinumerotasoon 28 – koneiden ja
laitteiden valmistus) ja erityisesti pienentäneet EU:n markkinaosuutta
merkittävästi. Tanska selittää, että vaikka tuuliturbiinien tuotanto Euroopassa
on kasvanut viime vuosina, tuuliturbiinien globaalit markkinat ovat kasvaneet
sitäkin nopeammin erityisesti Aasiassa ja Pohjois-Amerikassa.
4.                      
Tanska lainaa maailman tuulienergiajärjestön (World
Wind Energy Association) raporttia vuodelta 2009 (World Wind Energy Report
2009), joka osoittaa, että tuulienergia-alan kehitys oli dynaamisinta Aasiassa
ja Pohjois-Amerikassa, ja globaalin tuulienergia-alan painopiste siirtyi pois
Euroopasta. Alan kasvaessa dynaamisesti koko maailmassa Euroopan osuus
kokonaiskapasiteetista laski – se oli 65,5 % vuonna 2006 ja 47,9 %
vuonna 2009. Aasiassa kasvu on nopeinta, ja sen osuus uudesta
tuulivoimakapasiteetista oli 40,4 % vuonna 2009 (18,1 % vuonna 2004).
Sen sijaan Euroopan osuus uudesta kapasiteetista laski ja oli vain 27,3 %
vuonna 2009 (70,7 % vuonna 2004). 
(Lähde: World Wind Energy Report 2009, WWEA
World Wind Energy Association)
5.                      
Eurooppalaiset tuottajat ovat huomattavasti
alempien työvoimakustannusten ja tuuliturbiinien suurten osien korkeiden
kuljetuskustannusten vuoksi joutuneet siirtämään tuotantoaan lähemmäs kaikkein
dynaamisimpia loppukäyttäjämarkkinoita kilpailukykynsä ja markkina-asemansa
varmistamiseksi. Tämän tuloksena tuotanto on siirtynyt asteittain pois EU:sta.
LM Glasfiber siirsi toimintojaan Kiinaan, missä tuulienergia-sektorin näkymät
ovat paremmat ja markkinoiden kasvu vahvaa. Yritys kasvatti
tuotantokapasiteettiaan Kiinassa rakentamalla tehtaita ja perustamalla
kumppanuuksia Aasian markkinoiden keskeisten toimijoiden kanssa. Tehtaat
avattiin vuonna 2009 Kiinan Xinjiangin alueella ja Qin Huang Daon rannikkokaupungissa.

6.                      
Lisäksi rahoitus- ja talouskriisistä aiheutunut
uusi taloudellinen toimintaympäristö vaikutti kielteisesti EU:n
tuulienergia-alaan vuonna 2009. Tämän tuloksena Tanskan tuulienergia-alan
työllisyys laski kyseisenä vuonna jyrkästi, ja liikevaihto laski myös.
Työntekijävähennysten määrän ja 2
artiklan a alakohdan mukaisten kriteerien täyttymisen osoittaminen
7.                      
Tanskan hakemus perustuu asetuksen (EY) N:o
1927/2006 2 artiklan a alakohdan toimintakriteeriin, joka edellyttää
vähintään 500 työntekijän vähentämistä neljän kuukauden aikana
jäsenvaltiossa sijaitsevasta yhdestä yrityksestä, mukaan luettuina työntekijät,
jotka vähennetään sen toimittajien tai jatkojalostajien palveluksesta.
8.                      
Hakemuksesta ilmenee, että LM Glasfiber ‑yrityksestä
vähennettiin 651 työntekijää neljän kuukauden viiteajanjakson aikana 1.
tammikuuta 2010 – 30. huhtikuuta 2010. Lisäksi osana samaa
joukkovähentämismenettelyä vähennettiin ennen viiteajanjaksoa 976 työntekijää
ja 23 sen jälkeen. Kaikki nämä työntekijävähennykset on laskettu asetuksen (EY)
N:o 1927/2006 2 artiklan toisen kohdan ensimmäisen luetelmakohdan mukaisesti. 
Selvitys työntekijävähennysten
ennakoimattomasta luonteesta
9.                      
Tanskan viranomaiset katsovat, että koska
tuulienergiasektorin kasvu on ollut jatkuvaa, LM Glasfiber ‑yrityksen
joukkovähentämiset tapahtuivat odottamatta. Lisäksi viranomaiset toteavat, että
äkillinen kysynnän väheneminen EU:n markkinoilla ja merkittävä ja jatkuva kasvu
Aasian markkinoilla ei jättänyt yritykselle muuta vaihtoehtoa kuin vähentää
tuotantolaitoksia Euroopassa ja siirtää ne kasvaville markkinoille Kiinaan. Sen
vuoksi LM Glasfiber ryhtyi strategiseen kumppanuuteen kiinalaisen
tuuliturbiineja valmistavan Goldwind Science and Technology Co:n kanssa ja
avasi kaksi tehdasta Kiinaan Xinjiangin alueelle ja Qin Huang Daon kaupunkiin. 
Tiedot työntekijävähennyksiä tekevistä
yrityksistä ja tuen kohteena olevista työntekijöistä 
10.                  
Hakemus koskee 1 650:tä työntekijää, joista
651 vähennettiin LM Glasfiber ‑yrityksestä viiteajanjakson aikana, 976
sitä ennen ja 23 sen jälkeen, mutta heidätkin voidaan kuitenkin ottaa huomioon
asetuksen (EY) N:o 1927/2006 3 a artiklan b alakohdan mukaisesti. Tanska
arvioi, että 50 % vähennetyistä työntekijöistä (825) aikoo ottaa vastaan
EGR-tukea. Odotettavissa on, että loput 50 % löytää oma-aloitteisesti
työtä ilman EGR-tukea. 
11.                  
Tuen kohteena olevat työntekijät voidaan jaotella
seuraavasti:
 Ryhmä || Lukumäärä || Prosenttiosuus 
 Miehiä || 606 || 73,45 
 Naisia || 219 || 26,55 
 EU:n kansalaisia || 825 || 100,00 
 Muun kuin EU-valtion kansalaisia || 0 || 0 
 15–24-vuotiaita || 84 || 10,18 
 25–54-vuotiaita || 655 || 79,39 
 55–64-vuotiaita || 79 || 9,58 
 Yli 64-vuotiaita || 7 || 0,85 
12.                  
Tuen kohteena olevat työntekijät voidaan jaotella
ammattiryhmittäin seuraavasti:
 Ryhmä || Lukumäärä || Prosenttiosuus 
 Johtajat ja ylimmät virkamiehet || 1 || 0,12 
 Erityisasiantuntijat || 2 || 0,24 
 Asiantuntijat || 93 || 11,27 
 Toimisto- ja asiakaspalvelutyöntekijät || 24 || 2,91 
 Rakennus-, korjaus- ja valmistustyöntekijät || 17 || 2,06 
 Muut työntekijät || 688 || 83,40 
13.                  
Asetuksen (EY) N:o 1927/2006 7 artiklan mukaisesti
Tanska on vahvistanut, että miesten ja naisten välisen tasa-arvon sekä
syrjimättömyyden politiikkaa on sovellettu ja sovelletaan jatkossa EGR:n
toteuttamisen eri vaiheissa ja etenkin haettaessa siitä tukea.
Asianomaisen alueen ja sen viranomaisten
ja sidosryhmien kuvaus
14.                  
Suljettavat tehtaat sijaitsevat Lunderskovissa ja
Hammelevissa Koldingin ja Haderslevin kunnissa ja Vejenin rajalla. Näin ollen
alue, jota työntekijävähennykset koskettavat, koskee näitä kolmea kuntaa
Etelä-Tanskassa (Syddanmark). Kyseinen alue sijaitsee myös kolmioalueella
(Trekanten), joka on Tanskan talouden prioriteettialue. 
15.                  
Kyseinen alue on perinteisesti erikoistunut
maatalouteen, teollisuuteen ja kuljetusalaan. Sen teollisuus on kasvanut
merkittävästi; kasvu on kuitenkin perustunut taantuviin sektoreihin, kuten
kuljetusalaan ja valmistusteollisuuteen. Työllisyys on asteittain vähentynyt
alueella elintarviketeollisuuden piirissä samoin kuin logistiikassa ja
kuljetusalalla. 1990-luvun alkupuolella alue alkoi erikoistua kehittyneeseen
energiantuotantoon, pääasiassa tuuliturbiinien rakentamiseen. Keskittyminen
tuuliturbiinien valmistukseen loi laajan komponenttiteollisuuden ja kasvatti
energiasektorin työllistämää työvoimaa. 
16.                  
Haderslev, Kolding ja Vejen koostuvat kolmesta
itsenäisestä kunnasta, joilla kullakin on paikallinen kunnanvaltuusto
Etelä-Tanskassa. Muita sidosryhmiä ovat asianomaisen alueen alueelliset
viranomaiset sekä koulutuselimet. 
Työntekijävähennysten odotettu vaikutus
paikalliseen, alueelliseen tai koko maan työllisyyteen
17.                  
Tanska katsoo, että globalisaation vuoksi monet
alueen yritykset ovat vähentäneet tuotantoaan, ja tämän tuloksena työttömyys on
lisääntynyt. Tanskalaisten tilastojen mukaan työttömyys on lisääntynyt
kolmioalueella 25 % vuonna 2009 verrattuna vuoteen 2008. LM Glasfiber ‑yrityksen
kahden tehtaan sulkeminen Lunderskovissa ja Hammelevissa vauhditti
merkittävästi työttömyysasteen kohoamista alueella. Erityisesti tämä on
koskettanut niitä työntekijöitä, joiden ammattitaito on vähäinen. Koko
Tanskassa työllisyystilanne on heikentynyt jyrkästi viime vuosina:
työttömyysaste oli 3,3 % vuonna 2008 ja 8,2 % vuonna 2010.
18.                  
LM Glasfiber ‑yrityksen työntekijöiden
joukkovähentämisten johdosta alue ei kykene luomaan riittävästi
uudelleentyöllistymismahdollisuuksia. Tanska ennakoi, että sektori ei elvy
kriisin päätyttyäkään, kun useimmat uudet tilaukset menevät Kaukoitään, missä
kustannukset ovat matalammat. Ilman uudelleenkoulutusta ja lisätukea
työntekijät voivat joutua pitkäaikaistyöttömiksi. 
19.                  
Tanskan tuulienergia-alan yhdistyksen mukaan
työllisyys tuulienergia-alalla heikkeni jyrkästi vuonna 2009 eli 13 %
(28 400 henkilön keskimääräisestä kokonaistyöllisyydestä 24 700
henkilöön) sekä valmistajien että toimittajien keskuudessa. 
Rahoitettavaksi tuleva koordinoitu
yksilöllisten palvelujen paketti ja sen arvioitujen kustannusten erittely sekä
toimien täydentävyys rakennerahastoista rahoitettavien toimien kanssa
20.                  
Tanska ehdottaa vähennettyjen työntekijöiden
tukemiseksi toimenpidepakettia, joka rakentuu peruskurssin ja selvitystyön
jälkeen kolmesta osasta: koulutus; työllistymiskannustimet; yritysten
käynnistämiskannustimet. Toimenpidepaketti on suunniteltu siten, että siinä
otetaan huomioon työntekijöiden koulutustaso, liikkumismahdollisuudet ja alueen
nykyiset tai odotettavissa olevat työllistymismahdollisuudet. Vaikka kaikki
tuen kohteena olevat työntekijät osallistuvat peruskurssiin ja selvitystyöhön,
muissa toimissa kohteena voi olla pienempi määrä työntekijöitä, joista osa saa
tarvittaessa tukea useasta toimesta. 
21.                  
Alustavalla peruskurssilla ja selvitystyössä
pyritään kartoittamaan kullekin työntekijälle parhaat vaihtoehdot
yksilöllisesti. Jokaiselle toiminnan kohteena olevalle työntekijälle tarjotaan
peruskoulutusta ryhmässä ja yksilöllistä valmennusta, jonka avulla saadaan
selville henkilön taidot, ja näin pystytään valitsemaan sopivimmat aktiiviset
työmarkkinatoimenpiteet. Arvioidut kustannukset työntekijää kohden ovat
1 610,74 euroa. 
22.                  
Koulutusosa käsittää kuusi erillistä toimea. Nämä
toimet täydentävät kasvuohjelmaa, joka on laadittu Koldingin, Vejenin ja Haderslevin
kuntia varten. Uusia yrityksiä perustetaan aloille, joilla alueella on jo vahva
perusta yritystoiminnan, tietämyksen ja taitojen suhteen: 
(1)         
Matkailualan täydennyskoulutus Arviolta 100 työntekijää hyödyntää tätä toimea, jonka kustannuksiksi
arvioidaan 4 026,85 euroa työntekijää kohden. Toimen avulla pyritään
tarjoamaan työntekijöille ammattitaitoa, jota tarvitaan alueen yhä kasvavalla
matkailualalla: markkinointi, brändin rakentaminen, palvelukonsepti ja
yrityshallinto. 
(2)         
Energiateknologian täydennyskoulutus Arviolta 100 työntekijää hyödyntää tätä toimea, jonka kustannuksiksi
arvioidaan 4 026,85 euroa työntekijää kohden. Koska Tanska keskittyy
kehittämään vaihtoehtoista kestävän energian tuotantoa, energiasektorille on
tarpeen kouluttaa työntekijöitä. Ehdotuksen mukaan työntekijöille tarjotaan
tarvittavat taidot, ja työntekijöiden olemassa olevaa tietämystä lisätään
tietynlaisella alan pätevyydellä ja kokemuksella läheisessä yhteistyössä
alueella jo toimivien työnantajien kanssa.
(3)         
Suunnittelualan täydennyskoulutus Arviolta 100 työntekijää hyödyntää tätä toimea, jonka kustannuksiksi
arvioidaan 4 026,85 euroa työntekijää kohden. Ehdotuksen mukaan
työntekijöitä koulutetaan suunnittelussa, jotta he voivat soveltaa sitä
tuotantoon pääasiassa pk-yrityksissä. Kurssilla annetaan osallistujille tietoa
suunnittelun käytöstä teollisuudessa, tuotekehityksestä, brändin rakentamisesta
ja kuluttajatrendeistä. 
(4)         
Elintarvikealan täydennyskoulutus Arviolta 100 työntekijää hyödyntää tätä toimea, jonka kustannuksiksi
arvioidaan 4 026,85 euroa työntekijää kohden. Toimella pyritään
kehittämään tarvittavia taitoja ja tietämystä työskentelyyn terveellisen ruoan
parissa, mukaan luettuna elintarvikkeiden merkitseminen, ravitsemussuositukset
jne. Koska alueella on runsaasti pieniä ja suuria elintarviketuottajia sekä
catering-palveluja, kohteena on erityisesti elintarvikkeiden ja terveyden
yhdistäminen uusien liiketoimintamahdollisuuksien perustana. 
(5)         
Nuorten houkuttelu jatkokoulutukseen Arviolta 100 työntekijää hyödyntää tätä toimea, jonka kustannuksiksi
arvioidaan 6 711,41 euroa työntekijää kohden. Tämän toimen tarkoituksena
on houkutella nuoret vähennetyt työntekijät takaisin koulutukseen. Työstä
opiskeluun siirtymisen helpottamiseksi tarvitaan lisätukea muun muassa
ohjauksen sekä materiaali- ja rahoitustuen muodossa. 
(6)         
Lisäkoulutus lukemisessa/kirjoittamisessa Arviolta 350 työntekijää hyödyntää tätä toimea, jonka kustannuksiksi
arvioidaan 2 684,56 euroa työntekijää kohden. Työntekijöille, joilla on
matala koulutustaso, tarjotaan korjaavaa opetusta lukemisessa,
oikeinkirjoituksessa ja matematiikassa, jotta he voisivat hyödyntää muita
koulutus- ja työllistymismahdollisuuksia.
23.                  
Työllistymiskannustimia koskeva osa perustuu yhteen
toimeen:
(1)         
Yrityksissä tapahtuva koulutus Arviolta 300 työntekijää hyödyntää tätä toimea, jonka kustannuksiksi
arvioidaan 4 026,85 euroa työntekijää kohden. Tämän toimen avulla
tarjotaan työpaikoilla, erityisesti pk-yrityksissä, tapahtuvaa koulutusta
erityisesti kyseisten yritysten edellyttämien taitojen kartuttamiseksi, jotta
työttömien olisi helpompi päästä takaisin työmarkkinoille. 
24.                  
Yritysten käynnistämiskannustimia koskeva osa
sisältää kaksi erillistä toimea:
(1)         
Yrittäjäkurssi Arviolta
40 työntekijää hyödyntää tätä toimea, jonka kustannuksiksi arvioidaan
5 637,58 euroa työntekijää kohden. Kurssi kestää kuusi viikkoa, ja siihen
sisältyy johdatus liiketoimintasuunnitelmaan, yrityksen suuntaamiseen,
hallintoon ja kirjanpitoon, ja se päättyy liiketoimintaesimerkkiin, jonka
osallistujat laativat.
(2)         
Yrittäjille tarjottava jatkuva neuvonta ja
mentorointi Arviolta 10 työntekijää hyödyntää tätä
toimea, jonka kustannuksiksi arvioidaan 1 342,30 euroa työntekijää kohden.
Toimen tarkoituksena on tarjota yrittäjille jatkuvaa neuvontaa ja mentorointia,
jotta uusia yrittäjiä autettaisiin menestymään. Kukin uusi käynnistettävä
yritys saa mentorin, joka tuntee kyseisen alan ja joka tekee säännöllisiä
käyntejä ja neuvoo yrittäjää. Suunnitelmien mukaan mentorointi jatkuu vuoden
ajan, ja samalla luodaan nykyisillä ja mahdollisilla kasvualoilla verkostoja,
joiden puitteissa uudet yrittäjät voivat tavata toisiaan, keskustella ja toimia
yhteistyössä.
25.                  
Päivärahaa maksetaan
päivittäin kaikille kohteena oleville työntekijöille, jotta heitä autetaan
osallistumaan toimenpiteisiin (arvioitu kustannus 3 872,28 euroa työntekijää
kohden). Päiväraha myönnetään koulutuksen ajaksi, ja se on kiinteä osa
aktiivisia työmarkkinatoimenpiteitä. 
26.                  
EGR:n täytäntöönpanosta aiheutuvat menot, jotka on
sisällytetty hakemukseen asetuksen (EY) N:o 1927/2006 3 artiklan mukaisesti, kattavat
valmistelu-, hallinnointi-, valvonta-, tiedotus- ja mainontatoimia.
27.                  
Tanskan viranomaisten esittämät yksilölliset
palvelut ovat aktiivisia työmarkkinatoimenpiteitä, jotka kuuluvat asetuksen
(EY) N:o 1927/2006 3 artiklassa määriteltyihin tukikelpoisiin toimiin. Tanskan
viranomaiset arvioivat, että näiden palvelujen kokonaiskustannukset ovat
9 191 946 euroa ja EGR:n täytäntöönpanosta aiheutuvat kustannukset
419 463 euroa (4,36 % kokonaismäärästä). EGR:stä haettu
rahoitusosuus on yhteensä 6 247 415 euroa (65 %
kokonaiskustannuksista).
 Toimet || Kohteena olevien työntekijöiden arvioitu lukumäärä || Arvioidut kustannukset kohteena olevaa työntekijää kohti (euroa) || Kustannukset yhteensä* (EGR ja kansallinen osarahoitus) (euroa) 
 Yksilölliset palvelut (asetuksen (EY) N:o 1927/2006 3 artiklan ensimmäinen kohta) 
 Peruskurssi ja selvitystyö || 825 || 1 610,74 || 1 328 859 
 Koulutus ||   ||   ||   
 Matkailualan täydennyskoulutus || 100 || 4 026,85 || 402 685 
 Energiateknologian täydennyskoulutus || 100 || 4 026,85 || 402 685 
 Suunnittelualan täydennyskoulutus || 100 || 4 026,85 || 402 685 
 Elintarvikealan täydennyskoulutus || 100 || 4 026,85 || 402 685 
 Nuorten houkuttelu jatkokoulutukseen || 100 || 6 711,41 || 671 141 
 Lisäkoulutus lukemisessa/kirjoittamisessa || 350 || 2 684,56 || 939 596 
 Työllistymiskannustimet ||   ||   ||   
 Yrityksissä tapahtuva koulutus || 300 || 4 026,85 || 1 208 054 
 Yritysten käynnistämiskannustimet ||   ||   ||   
 Yrittäjäkurssi || 40 || 5 637,58 || 225 503 
 Yrittäjille tarjottava jatkuva neuvonta ja mentorointi || 10 || 1 342,30 || 13 423 
 Päiväraha || 825 || 3 872,28 || 3 194 630 
 Yksilöllisten palvelujen kustannukset yhteensä ||   || 9 191 946   
 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) 
 Valmistelutoimet ||   || 62 919 
 Hallinnointi ||   || 209 732 
 Tiedotus ja mainonta ||   || 62 919 
 Valvontatoimet ||   || 83 893 
 EGR:n täytäntöönpanokustannukset yhteensä ||   || 419 463 
 Arvioidut kokonaiskustannukset ||   || 9 611 409 
 EGR:n rahoitusosuus (65 % kokonaiskustannuksista) ||   || 6 247 415 
* Kokonaismäärät eivät täsmää, mikä johtuu
Tanskan kruunujen muuntamisesta euroiksi ja työntekijäkohtaisten
yksikkökustannusten pyöristämisestä.
28.                  
Tanska vahvistaa, että edellä kuvatut toimenpiteet
ovat täydentäviä rakennerahastoista rahoitettavien toimien kanssa. 
Päivämäärä, jolloin yksilöllisten
palvelujen tarjoaminen kyseisille työntekijöille aloitettiin tai on tarkoitus
aloittaa
29.                  
Tanska aloitti EGR:n osarahoitusta varten
ehdotettuun koordinoituun pakettiin sisältyvien yksilöllisten palvelujen
tarjoamisen asianomaisille työntekijöille 1. elokuuta 2010. Tästä päivämäärästä
alkaa sen vuoksi tukikelpoisuusaika, joka koskee kaikkea EGR:stä mahdollisesti
myönnettävää apua.
Menettelyt työmarkkinaosapuolten
kuulemiseksi
30.                  
Etelä-Tanskan alue ja Vejenin, Koldingin and
Haderslevin kunnat laativat hakemuksen yhdessä, ja siihen osallistui myös
useita työmarkkinaosapuolia, kuten toimialajärjestöjä, ammattijärjestöjä ja
oppilaitoksia. Yhteisiä kokouksia järjestettiin, ja niissä keskusteltiin
siirtymäsuunnitelmaa koskevasta yksityiskohtaisesta strategiasta. 
31.                  
Tanskan viranomaiset vahvistivat, että
kansallisessa ja EU:n lainsäädännössä säädettyjä joukkovähentämisiin liittyviä
vaatimuksia on noudatettu.
Tiedot toimista, jotka ovat pakollisia
kansallisen lainsäädännön tai työehtosopimusten nojalla
32.                  
Tanskan viranomaisten hakemuksessa esitettiin
seuraavat tiedot asetuksen (EY) N:o 1927/2006 6 artiklassa säädettyjen perusteiden
täyttymisestä:
·      vahvistettiin, ettei EGR:stä saatavalla rahoitustuella korvata
toimenpiteitä, jotka kuuluvat yritysten vastuualaan kansallisen lainsäädännön
tai työehtosopimusten nojalla,
·      osoitettiin, että suunnitelluilla toimilla tuetaan yksittäisiä työntekijöitä,
eikä niitä käytetä yritysten tai toimialojen rakenneuudistukseen,
·      vahvistettiin, ettei edellä tarkoitetuille tukikelpoisille toimille
saada avustusta muista EU:n rahoitusvälineistä.
Hallinnointi- ja valvontajärjestelmät 
33.                  
Tanska on ilmoittanut komissiolle, että
hallintoviranomaisena rahoitustuen hallinnoinnista ja valvonnasta vastaa
Tanskan yritys- ja rakennusviranomainen (EBST) eli sama taho, joka vastaa myös
Euroopan sosiaalirahastosta saadun tuen hallinnoinnista ja valvonnasta.
Todentamisviranomaisena toimii saman elimen toinen osasto.
Valvontaviranomaisena toimii yritys- ja rakennusviranomaiseen kuuluva
EU-rahoituksen tarkastusyksikkö. 
Rahoitus
34.                  
Tanskan hakemuksen perusteella ehdotetaan, että
EGR:stä myönnetään yksilöllisten palvelujen koordinoidulle paketille
6 247 415 euroa, joka vastaa 65:tä prosenttia kokonaiskustannuksista.
Komission ehdotus rahastosta maksettavasta osuudesta perustuu Tanskan
toimittamiin tietoihin.
35.                  
Ottaen huomioon EGR:stä myönnettävän rahoitustuen
enimmäismäärän asetuksen (EY) N:o 1927/2006 10 artiklan 1 kohdan mukaisesti,
samoin kuin määrärahojen uudelleenkohdennusten osalta käytettävissä olevan
liikkumavaran, komissio ehdottaa, että EGR:n varoja otetaan käyttöön koko
edellä mainittu määrä, joka kohdennetaan rahoituskehyksen otsakkeeseen 1 a.
36.                  
Ehdotettu rahoitustuen määrä jättää yli 25
prosenttia EGR:lle varatusta vuosittaisesta enimmäismäärästä käytettäväksi
vuoden viimeisinä neljänä kuukautena, kuten asetuksen (EY) N:o 1927/2006 12
artiklan 6 kohdassa edellytetään.
37.                  
Esittämällä tämän ehdotuksen EGR:n varojen
käyttöönottamiseksi komissio aloittaa yksinkertaistetun kolmikantamenettelyn
17. toukokuuta 2006 tehdyn toimielinten sopimuksen 28 kohdan mukaisesti
varmistaakseen molempien budjettivallan käyttäjien hyväksynnän sekä EGR:n
käyttötarpeelle että tarvittavalle määrälle. Komissio pyytää sitä
budjettivallan käyttäjää, joka ensimmäisenä hyväksyy tämän ehdotuksen
asianmukaisella poliittisella tasolla, ilmoittamaan aikomuksistaan toiselle
budjettivallan käyttäjälle ja komissiolle. Jos jompikumpi budjettivallan
käyttäjä ei hyväksy ehdotusta, järjestetään muodollinen kolmikantakokous.
38.                  
Komissio esittää erikseen siirtopyynnön asiaa
koskevien maksusitoumusmäärärahojen kirjaamiseksi vuoden 2011 talousarvioon 17.
toukokuuta 2006 tehdyn toimielinten sopimuksen 28 kohdan mukaisesti.
Maksumäärärahojen lähteet 
39.                  
Vuoden 2011 talousarviossa on budjettikohdassa
04.0501 ”Euroopan globalisaatiorahasto (EGR)” varattu maksumäärärahoja
47 608 950 euroa. Tämän hakemuksen kohteena olevat
6 247 415 euroa katetaan mainitusta budjettikohdasta.
Ehdotus
EUROOPAN PARLAMENTIN JA NEUVOSTON PÄÄTÖS
Euroopan globalisaatiorahaston varojen
käyttöönotosta talousarviota koskevasta kurinalaisuudesta ja moitteettomasta
varainhoidosta 17 päivänä toukokuuta 2006 tehdyn Euroopan parlamentin,
neuvoston ja komission välisen toimielinten sopimuksen 28 kohdan
mukaisesti (hakemus EGF/2010/022 DK/LM Glasfiber, Tanska)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen,
ottavat huomioon talousarviota koskevasta
kurinalaisuudesta ja moitteettomasta varainhoidosta 17 päivänä toukokuuta 2006
tehdyn Euroopan parlamentin, neuvoston ja komission välisen toimielinten
sopimuksen[4] ja
erityisesti sen 28 kohdan,
ottavat huomioon Euroopan
globalisaatiorahaston perustamisesta 20 päivänä joulukuuta 2006 annetun
Euroopan parlamentin ja neuvoston asetuksen (EY) N:o 1927/2006[5] ja erityisesti sen 12 artiklan 3 kohdan,
ottavat huomioon komission ehdotuksen[6]
sekä katsovat seuraavaa:
(1)       Euroopan
globalisaatiorahasto, jäljempänä ’EGR’, on perustettu lisätuen tarjoamiseksi
globalisaatiosta johtuvien maailmankaupan huomattavien rakenteellisten
muutosten vuoksi työttömiksi jääneille työntekijöille ja heidän auttamisekseen
työmarkkinoille uudelleen integroitumisessa.
(2)       EGR:n toimialaa laajennettiin
niin, että 1 päivästä toukokuuta 2009 alkaen toimitettujen hakemusten johdosta
tukea voidaan myöntää työntekijöille, jotka ovat tulleet vähennetyiksi
maailmanlaajuisen rahoitus- ja talouskriisin välittömänä seurauksena.
(3)       Toukokuun 17 päivänä 2006
tehdyn toimielinten sopimuksen mukaisesti EGR:n varoja voidaan ottaa käyttöön
vuosittain enintään 500 miljoonaa euroa.
(4)       Tanska esitti 7 päivänä
heinäkuuta 2010 hakemuksen EGR:n varojen käyttöönottamiseksi
LM Glasfiber -yrityksessä toteutettujen työntekijävähennysten vuoksi
ja toimitti sitä täydentäviä lisätietoja 3 päivään helmikuuta 2011 asti.
Hakemus on asetuksen (EY) N:o 1927/2006 10 artiklassa säädettyjen
rahoitustuen vahvistamista koskevien vaatimusten mukainen. Näin ollen komissio
ehdottaa, että varoja otetaan käyttöön 6 247 415 euroa.
(5)       EGR:stä olisi sen vuoksi
otettava käyttöön varoja rahoitustuen antamiseksi Tanskan hakemuksen
perusteella,
OVAT HYVÄKSYNEET TÄMÄN PÄÄTÖKSEN:
1 artikla
Euroopan globalisaatiorahastosta (EGR) otetaan
käyttöön 6 247 415 euroa maksusitoumusmäärärahoina ja
maksumäärärahoina osana varainhoitovuotta 2011 koskevaa Euroopan unionin
yleistä talousarviota.
2 artikla
Tämä päätös julkaistaan Euroopan unionin
virallisessa lehdessä.
Tehty [Brysselissä/Strasbourgissa] […] päivänä
[…]kuuta […].
Euroopan parlamentin puolesta                    Neuvoston
puolesta
Puhemies                                                       Puheenjohtaja
[1]               EUVL C 139, 14.6.2006, s. 1.
[2]               EUVL L 406, 30.12.2006, s. 1.
[3]               Asetuksen (EY) N:o 1927/2006 3 artiklan kolmannen
kohdan mukaisesti.
[4]               EUVL C 139, 14.6.2006, s. 1.
[5]               EUVL L 406, 30.12.2006, s. 1.
[6]               EUVL C […], […], s. […].